সংবাদ সম্মেলনে গোলাম কুদ্দুছ বলেন, দেশের সংকট মূহূর্তগুলোতে হ্যাঁ-না ভোট, সামরিক শাসন, গণতন্ত্রের নামে স্বৈরশাসন, ভোটারবিহীন নির্বাচন হতে দেখা যায়। সামরিক শাসন, দলীয় সরকার এবং নির্দলীয় তত্ত্বাবধায়ক সরকারের অধীনে জাতীয় নির্বাচন হলেও কোনো নির্বাচনই সমালোচনা ও বিতর্কের উর্দ্ধে ছিল না। তাই নির্বাচন আসলেই তৈরি হয় নতুন সংকট। এই সুযোগটি কাজে লাগিয়ে গণতন্ত্রবিরোধী অপশক্তি ষড়যন্ত্রের জাল বুনতে থাকে। রাজনৈতিক দলসমূহের অনৈক্য, ভোট বর্জন, ভোট প্রতিরোধ এবং কখনো কখনো ক্ষমতার অপব্যাবহারের কারণে জনগণ ভোটাধিকার থেকে বঞ্চিত হয়ে আসছে।